पुलिस महानिदेशक से भोपाल में की मुलाकात
खाचरौद | असामाजिक तत्वों द्वारा शिवसेना को बदनाम करने के मामले में मप्र प्रमुख ठाणेश्वर महावार, भोपाल जिला प्रमुख धनराज दुबे, उज्जैन संभाग प्रमुख संजय कोठारी, ग्रामीण संभाग प्रमुख कृष्णदास वैष्णव सहित अन्य जिला प्रमुखों के प्रतिनिधि मंडल ने भोपाल जाकर पुलिस महानिदेशक से मुलाकात की। प्रतिनिधि मंडल ने पुलिस महानिदेशक को बताया शिवसेना में पद देने के नाम पर कुछ असामाजिक तत्वों द्वारा रुपए लेकर फर्जी नियुक्तियां की जा रही हैं। प्रतिनिधि मंडल में शामिल पदाधिकारियों ने शिवसेना को बदनाम करने वाले असामाजिक तत्वों के खिलाफ कार्रवाई की मांग की है। पुलिस महानिदेशक ने फर्जी नियुक्तियां करने वालों पर शीघ्र कार्रवाई का आश्वासन दिया है।
hin_Deva hin_Deva